b'\n_START_ARTICLE_\nValul de frig din America de Nord din ianuarie 2019\n_START_PARAGRAPH_\nLa sf\xc3\xa2r\xc8\x99itul lunii ianuarie 2019, un val extrem de rece provocat de vortexul polar arctic a lovit Vestul mijlociu al Statelor Unite \xc8\x99i centrul Canadei, provoc\xc3\xa2nd decesul a cel pu\xc8\x9bin 21 de persoane.  _NEWLINE_\xc3\x8en mod normal, fluxul de jeturi din emisfera nordic\xc4\x83 se deplaseaz\xc4\x83 suficient de rapid pentru a men\xc8\x9bine staterul polar sta\xc8\x9bionar \xc3\xaen stratosfera deasupra Polului Nord. La sf\xc3\xa2r\xc8\x99itul lunii ianuarie 2019, o sl\xc4\x83bire a acestui flux a \xc3\xaemp\xc4\x83r\xc8\x9bit vortexul polar \xc3\xaen dou\xc4\x83, prin urmare o forma\xc8\x9biune s-a deplasat spre sud, \xe2\x80\x9elovind\xe2\x80\x9d centrul Canadei \xc8\x99i partea central-nordic\xc4\x83 a Statelor Unite, men\xc8\x9bin\xc3\xa2ndu-se pentru aproximativ o s\xc4\x83pt\xc4\x83m\xc3\xa2n\xc4\x83 \xc3\xaenainte de disipare. Influxul de aer glacial din Polul Nord a creat v\xc3\xa2nturi puternice \xc8\x99i a adus temperaturi extreme, exacerbate \xc8\x99i de r\xc4\x83ceala puternic\xc4\x83 a v\xc3\xa2ntului. Cantit\xc4\x83\xc8\x9bi mari de z\xc4\x83pad\xc4\x83 au c\xc4\x83zut \xc3\xaen zona afectat\xc4\x83.  _NEWLINE_Evenimentul meteorologic neobi\xc8\x99nuit a fost atribuit (\xc8\x99i de data asta) schimb\xc4\x83rilor climatice. _NEWLINE_Cel pu\xc8\x9bin 8 decese au fost atribuite \xc3\xaen mod direct valului rece, cu c\xc3\xa2\xc8\x9biva dintre ace\xc8\x99ti oameni \xc3\xaenghe\xc8\x9ba\xc8\x9bi p\xc3\xa2n\xc4\x83 la moarte. 21 decese suplimentare sunt \xc3\xaen curs de investigare ca poten\xc8\x9bial legate.\n_START_SECTION_\nRecorduri negative\n_START_PARAGRAPH_\nLa Chicago mercurul termometrelor a cobor\xc3\xa2t mai jos de -30 \xc2\xb0C, \xc3\xaen La Crosse, statul Wisconsin, temperatura a sc\xc4\x83zut p\xc3\xa2n\xc4\x83 la -34 \xc2\xb0C, iar recordul a fost \xc3\xaenregistrat \xc3\xaen Park Rapids, statul Minnesota, cu -46 \xc2\xb0C. La aceste temperaturi extrem de sc\xc4\x83zute s-a ad\xc4\x83ugat \xc8\x99i efectul unui v\xc3\xa2nt de aproximativ 30 km/h, care a f\xc4\x83cut ca temperatura resim\xc8\x9bit\xc4\x83 (windchill \xe2\x80\x93 n.r.) s\xc4\x83 fie de -50\xc2\xb0C sau chiar de -60 \xc2\xb0C.'